Pedro López

Pedro Alonso López (s. 8. lokakuuta 1948 Santa Isabel, Kolumbia) on kolumbialainen pedofiili, seksuaalirikollinen ja sarjamurhaaja. Hän surmasi ennen kiinni jäämistään yli 110 tyttöä useissa Etelä-Amerikan maissa, lähinnä Perussa, Ecuadorissa ja Kolumbiassa vuosina 1969–1980. Hän on väittänyt tappaneensa yli 300 ihmistä. Lópezia kutsutaan "Andien hirviöksi".

 Lapsuus ja nuoruus 
Pedron vanhemmat hylkäsivät hänet kun hän oli 8-vuotias syytettynä nuoremman sisarensa seksuaalisesta hyväksikäytöstä. Hänen äitinsä Benilda López de Castaneda työskenteli seksityöläisenä.Reynolds, Tim: The Monster of the Andes. Medium, 12. kesäkuuta 2024. 
Hänen isänsä Medardo Reyes oli maan oikeistopuolueen jäsen, joka kuoli La Violenciassa eli aseellisessa konfliktissa, jolla oli seurauksia vuosiksi eteenpäin. Lopezin äiti Benilda oli kolmannella kuulla raskaana Pedron isän kuollessa. Pedro, jonka kerrotaan olleen seitsemänneksi vanhin lapsi 13 sisaruksesta, oli poikana kohtelias ja halusi äitinsä mukaan opettajaksi. López sanoi myöhemmin äitinsä olleen fyysisesti väkivaltainen ja seksityöntekijä, jota asiakkaat myös pahoinpitelivät. Joidenkin tietojen mukaan Benilda heitti hänet ulos kotoa sen jälkeen, kun Pedro oli kosketellut seksuaalisesti nuorempaa sisartaan, toisten kertomusten mukaan hän karkasi pääkaupunki Bogotáan.

Bogotán kaduilla asuessaan hän joutui pedofiilin hyväksikäyttämäksi. 19-vuotiaana hän joutui varkaudesta vankilaan. Siellä neljä sellitoveria raiskasi hänet. Kostoksi López tappoi heidät.

Hän oli yksi kodittomista katulapsista, jotka tunnettiin nimellä "gamines". Lopulta hän liittyi jengiin ja poltti basucoa, epäpuhdasta kokaiinin muotoa. Kadulla tuntematon mies lähestyi Pedroa ja tarjosi tälle nukkumapaikkaa, mutta vei nuoren pojan sen sijaan hylättyyn rakennukseen ja käytti tätä seksuaalisesti hyväkseen.

López kertoi, että 10-vuotiaana iäkäs amerikkalainen pariskunta löysi hänet kadulta ja antoi hänelle kodin ilmoittamalla hänet orpojen kouluun. Siellä 12-vuotiasta Pedroa ahdisteli opettaja ja hän karkasi jälleen. López sanoi myöhemmin halunneensa kostaa nämä lapsuutensa kärsimykset.

 Ensimmäiset tuomiot 
Kadulla kasvanut López pidätettiin 21-vuotiaana (joidenkin tietojen mukaan hän oli 18-vuotias) auton varastamisesta. Pian vankeutensa jälkeen ainakin kaksi miestä raiskasi hänet ja kostoksi hän tappoi hyökkääjänsä itse tehdyllä veitsellä. Kertomukset vaihtelevat siitä, saiko hän lisää vankeusrangaistusta murhista.

 Murhat 
Vapauduttuaan vankilasta Lópezin uskotaan alkaneen etsiä nuoria tyttöjä, jotka olivat yleensä taustaltaan alkuperäiskansoihin kuuluvia ja joilla oli rajalliset taloudelliset resurssit. Hän matkusti Peruun, jossa hän houkutteli uhrinsa syrjäisille alueille ja teki raiskauksia ja murhia. Myöhemmin hän kertoi murhanneensa kymmeniä tyttöjä ja nuoria naisia 1970-luvun puolivälissä ja 1970-luvun lopulla.

Ayacuchon alueen intiaaniyhteisö otti kiinni Lópezin, kun tämä yritti siepata 9-vuotiaan lapsen. He tuomitsivat hänet heimon lain mukaisesti ja yrittivät haudata hänet elävältä. Lähetyssaarnaaja suostutteli heimon jäseniä luovuttamaan Lópezin Perun poliisille, joka karkotti tämän välittömästi Kolumbiaan piittamatta alkuperäiskansojen yhteisöihin kohdistuneista rikoksista ja yhteiskunnalle aiheutuvasta vaarasta.

López jatkoi murhia ja oli 1970-luvun lopulla löytänyt tiensä Ecuadoriin, jossa myös kymmeniä tyttöjä alkoi kadota. Perheet yrittivät löytää tyttöjä itse, ja eräs äiti laittoi ilmoituksia sanomalehtiin kadonneesta tyttärestään. Ambaton alueella vuonna 1980 myyjä Carlina Ramon ja ryhmä hänen ikätovereitaan saivat Lópezin kiinni Ecuadorissa, kun hän yritti houkutella Ramonin tytärtä vilkkaalta torilta.

López pidätettiin vuonna 1980 yhdestä murhasta epäiltynä. Kun López oli poliisin huostassa, tämä aluksi kieltäytyi yhteistyöstä viranomaisten kanssa, kunnes rikostutkija Pastor Cordova Gudino soluttautui toiseksi vankiksi. Lópezin luottamuksen saatuaan Gudino onnistui saamaan tältä tunnustuksen sekä tietoja uhrien hautapaikoista. Poliisi kaivoi lopulta ylös 57 ruumista (joissakin tiedoissa luku on 53). Tunnustamiensa murhien lisäksi Lópezia syytettiin 110 murhasta. Hän väitti olevansa vastuussa noin 200 muusta kuolemasta naapurimaissa Perussa ja Kolumbiassa. López tunnusti 31. heinäkuuta 1981 syyllisyytensä 57 tytön murhaan ja hänet vangittiin Ambatossa, jossa hänet virallisesti diagnosoitiin sosiopaatiksi. Ecuadorin lakien vuoksi López sai vain 16 vuoden enimmäistuomion, mikä herätti yleisössä valtavaa tyytymättömyyttä. Ecuador muutti myöhemmin enimmäisvankeustuomion 25 vuoteen.

 Tuomio ja vapautuminen 
López tuomittiin vuonna 1981 elinkautiseen vankeuteen Quitossa Garcia Morenon vankilaan, mikä tarkoitti Ecuadorissa siihen aikaan enimmillään 16 vuoden vankeutta, hänet vapautettiin 14 vuoden vankeuden jälkeen hyvän käytöksen ansiosta jo elokuussa 1994. Samaan aikaan Garcia Moreno de Quiton vankilassa oli vankina myös toinen tyttöjen sarjamurhaaja ja raiskaaja, maanmies Daniel Barbosa.

Ecuadorin valtio karkotti hänet Kolumbiaan, jossa hänet yritettiin tuomita kaksikymmentä vuotta aiemmin tehdystä murhasta, mutta hänet su ljettiin vuonna 1995 mielisairaana eli syyntakeettomana laitoshoitoon mielisairaalaan neljäksi vuodeksi.    

Hän vapautui lääkärien mukaan "parantuneena" mielisairaalasta vuonna 1998. Helmikuussa 1998 hänet julistettiin järjissään olevaksi ja vapautettiin 50 dollarin takuita vastaan sekä muilla lisävaatimuksilla.  

 Vapautumisen jälkeen 
Hän vieraili iäkkään äitinsä luona, joka sanoi Lópezin kyselleen perintöään ja saatuaan tiedon äitinsä köyhyydestä, myyneensä tämän ainoan sängyn ja tuolin. López katosi tämän jälkeen. 

Pedro Lópezia etsitään yhteydestä murhaan, joka tapahtui Perussa vuonna 2002, mutta hänen olinpaikkansa on tuntematon. 

 Lähteet 

Luokka:Elinkautisvangit
Luokka:Kolumbialaiset sarjamurhaajat
Luokka:Vuonna 1948 syntyneet
Luokka:Elävät henkilöt
Luokka:Sarjamurhaajat
Luokka:Seksuaalirikoksista tuomitut henkilöt